**Ministru kabineta rīkojuma projekta „** **Par valstij piekrītošā nekustamā īpašuma Lēņu ielā 5, Liepājas pilsētā nodošanu Liepājas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valstij piekrītošā nekustamā īpašuma Lēņu ielā 5, Liepājas pilsētā nodošanu Liepājas pilsētas pašvaldības īpašumā” (turpmāk – rīkojuma projekts) paredz Liepājas pašvaldības īpašumā nodot valstij piekrītošo zemes īpašumu (nekustamā īpašuma kadastra Nr. 1700 014 0394) un valstij piekrītošo būvju īpašumu (nekustamā īpašuma kadastra Nr. 1700 514 0403), kuri atrodas Lēņu ielā 5, Liepājā, lai saskaņā ar likuma "Par pašvaldībām" 15. panta pirmās daļas 9. punktu tos izmantotu pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.Rīkojuma projekts stāsies spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Civillikuma 417. pants, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 42.1 pants un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Uzņēmuma reģistra 2021. gada 26.februāra lēmumu Nr. 6-12/21198 (turpmāk – UR lēmums) SIA „Lēņu nams” (vienotais reģistrācijas Nr.41203028254), pamatojoties uz Komerclikuma 317.panta otro daļu, izslēgts no komercreģistra. Lēmums stājies spēkā 2021.gada 26.februārī.Liepājas pilsētas zemesgrāmatas nodalījumā Nr. 100000151516 ierakstīts nekustamais īpašums (nekustamā īpašuma kadastra Nr. 1700 014 0394), kas sastāv no zemes vienības 3239 m2 platībā ar kadastra apzīmējumu 1700 014 0394, Lēņu ielā 5, Liepājā. Īpašuma tiesības nostiprinātas uz SIA “Lēņu nams” vārda.Atbilstoši Nekustamā īpašuma valsts kadastra reģistra datiem zemes vienībai ar kadastra apzīmējumu 1700 014 0394 ir noteikti šādi apgrūtinājumi – trīs ekspluatācijas aizsargjoslu teritorijas gar pašteces kanalizācijas vadiem attiecīgi 0,0373 ha, 0,0353 ha un 0,0780 ha platībā.Liepājas pilsētas zemesgrāmatas nodalījumā Nr. 100000287124 ierakstīts būvju īpašums (nekustamā īpašuma kadastra Nr. 1700 514 0403), kas sastāv no dzīvojamās mājas - jaunbūves ar kadastra apzīmējumu 1700 014 0394 001, Lēņu ielā 5, Liepājā. Zemesgrāmatas nodalījuma I daļas 1.iedaļā ir atzīme, ka būve ir saistīta ar zemes vienību 1700 014 0394. Īpašuma tiesības nostiprinātas uz SIA “Lēņu nams” vārda.Ņemot vērā UR lēmumu, nekustamais īpašums atbilstoši Komerclikuma 317.panta trešajai daļai ir pielīdzināms bezmantinieku mantai un piekrīt valstij atbilstoši Latvijas Republikas Civillikuma (turpmāk – Civillikums) 417. pantam, kas noteic, ka manta, kas paliek pēc juridisku personu izbeigšanās, izņemot peļņas sabiedrības, pielīdzināma bezmantinieku mantai un piekrīt valstij, ja likums, viņu dibināšanas akts vai statūti nenosaka citādi. Valsts ieņēmumu dienests ar 2021. gada 23.martā valstij piekritīgās mantas pieņemšanas un nodošanas aktu Nr. 022920 ņēmis valsts uzskaitē par bezīpašnieka mantu atzīto nekustamo īpašumu.Saskaņā ar Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr. 1354) 7. punktu Valsts ieņēmumu dienests ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Atsavināšanas likuma 5. panta pirmajā daļā noteikts, ka atļauju atsavināt valsts nekustamo īpašumu dod Ministru kabinets.Likuma „Par pašvaldībām” 21. panta pirmās daļas 17. punkts paredz pašvaldības tiesības lemt par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Liepājas pilsētas dome 2021.gada 20.maijā pieņēma lēmumu Nr.208/6 (protokols Nr.6; 19.§) “Par valstij piekritīgo nekustamo īpašumu Lēņu ielā 5, Liepājā”, ar kuru nolemts pārņemt pašvaldības īpašumā valstij piekrītošo zemes īpašumu ar kadastra Nr. 1700 014 0394 un būvju īpašumu ar kadastra Nr. 1700 514 0403, lai tos izmantotu likuma "Par pašvaldībām" 15. panta pirmās daļas 9. punktā noteiktās pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109. „Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.  Saskaņā ar Atsavināšanas likuma 42. panta pirmo daļu, ja nekustamais īpašums vairs netiek izmantotas pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod valstij. Saskaņā ar Atsavināšanas likuma 421. pantu un ievērojot Noteikumos Nr. 1354 noteikto, Liepājas pilsētas pašvaldība tiek pilnvarota parakstīt nostiprinājuma lūgumu par īpašuma tiesību nostiprināšanu uz valstij piekrītošo zemes īpašumu uz valsts vārda uz Finanšu ministrijas personā, savukārt uz valstij piekrītošo būves īpašumu uz valsts vārda Vides aizsardzības un reģionālās attīstības ministrijas personā vienlaikus Liepājas pilsētas pašvaldības īpašuma tiesību nostiprināšanu. Ievērojot Civillikuma 968.pantā nostiprināto ēku (būvju) un zemes nedalāmības principu, kas nozīmē, ka zeme un uz zemes uzcelta būve ir atzīstama par vienu nedalāmu nekustamo īpašumu un būves no zemes nav atdalāmas, tādēļ atbilstoši rīkojuma projekta 3.punktam Liepājas pilsētas pašvaldība tiek pilnvarota zemes un būvju īpašumus ierakstīt vienā zemesgrāmatas nodalījumā, kā vienotu nekustamo īpašumu. Pamatojoties uz Civillikuma 416. panta septīto daļu, ierakstot zemesgrāmata īpašuma tiesības valstij uz nekustamo īpašumu, kas pielīdzināma bezmantinieka mantai, vienlaikus tiek dzēstas uz šo īpašumu ierakstītās saistības, apgrūtinājumi un aizlieguma atzīmes.Liepājas pilsētas pašvaldībai, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Liepājas pilsētas dome. |
| 4. | Cita informācija | Šobrīd valstij piekrītošajam būvju īpašumam ir jaunbūves statuss un, lai to izmantotu rīkojuma projekta 1.punktā noteiktajai funkcijai, būve ir jānodod ekspluatācijā ar attiecīgu lietošanas veidu. Tā kā pašvaldības rīcībā nav projekta dokumentācijas, tad pašvaldībai būs jāizstrādā jauna projekta dokumentācija un attiecīgi jāveic arī nepieciešamie būvdarbi būves pielāgošanai dzīvojamajai funkcijai ar visām prasībām, kas pastāv attiecīgās grupas būvei.Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Liepājas pilsētas iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2021.gadu gadu | izmaiņas, salīdzinot ar kārtējo 2022. gadu | izmaiņas, salīdzinot ar kārtējo 2023. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi, kas saistīti ar īpašuma tiesību nostiprināšanu zemesgrāmatā, kā arī nekustamā īpašuma sakārtošanu, tai skaitā, iespējamo būvju nojaukšanu tiek segti no Liepājas pilsētas pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta tīmekļvietnē – sadaļā/Tiesību aktu projekti, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut Liepājas pilsētas pašvaldībai izmantot pirmtiesības uz nekustamo īpašumu, kas ir pielīdzināma bezmantinieka mantai. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Liepājas pilsētas dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība turpinās veikt savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav. |

Vides aizsardzības un reģionālās attīstības ministrs A.T. Plešs

Kāpostiņš, 67026565

edvins.kapostins@varam.gov.lv